Novas ediziuns da la LR 

L'emprima saira sun jau pia ma durmentà sin il sablun, milli miglias davent da lieus abitads. Jau era bler pli isolà ch'in che ha fatg naufragi sin ina puntera amez l'ocean. Vus pudais as imaginar mia surpraisa, cura ch'ina curiusa vuschina m'ha dasdà la damaun baud. Ella scheva: "Per plaschair, dissegna ina nursa per mai!"
"Tge?"
"Dissegna ina nursa per mai..."
Quai è ina curta passascha ord il Pitschen Prinzi, la famusa ovra dad Antoine de Saint-Exupery, translatada en rumantsch grischun dad Ursulina Monn. Il cudeschet è ina da pliras novas ediziuns da la Lia Rumantscha e po vegnir retratg per CHF 22.-.
In auter exempel per novs cudeschs da giuvenils è la translaziun en sursilvan, surmiran e vallader dal "Hotel da orrur" da T. Brezina. Ils Knickerbockers Axel, Lilo, Poppi e Dominik dastgan puspè schliar cas misterius e s'occupan cun spierts e figuras da tschera. Ils cudeschs custan CHF 14.80. Dapli infurmaziuns sut www.liarumantscha.ch.

[Pagina rumantscha]